’n Nuwe verkeerslig by die kruising van Meade- en Cathedralstraat, tussen Laerskool Outeniqua en Holy Cross Primêr, word op Vrydag 16 Februarie 2018 in werking gestel. Die primêre doel van die omskakeling van die bestaande vier-rigting stop na ‘n nuwe verkeerslig is die bydrae wat dit sal lewer tot ’n betroubare skedule vir die GO-GEORGE- busdiens.
Botha wys die publiek daarop dat die normale sinchronisasie van verkeersligte – die nuwes ingesluit – tans ontwrig word deur verspreide konstruksiewerk aan verkeersligte regoor die stad, aangesien almal met dieselfde tegnologie moet werk voordat sinchronisasie weer moontlik sal wees. “Ons besef dit is frustrerend en maak verskoning vir die ongerief. Ons vra padgebruikers se geduld en samewerking sodat ons uiteindelik ’n eersteklas stelsel vir George kan implementeer.”